CELEX: 32004R0849
Language: ro
Date: 2004-04-29 00:00:00
Title: Regulamentul (CE) nr. 849/2004 al Parlamentului European și al Consiliului din 29 aprilie 2004 de modificare a Regulamentului (CE) nr. 2320/2002 de instituire a unor norme comune în domeniul siguranței aviației civileText cu relevanță pentru SEE.

07/Volumul 14
            
            
               RO
            
            
               Jurnalul Ofícial al Uniunii Europene
            
            
               40
            
         32004R0849
   
               L 158/1
            
            
               JURNALUL OFÍCIAL AL UNIUNII EUROPENE
            
         REGULAMENTUL (CE) NR. 849/2004 AL PARLAMENTULUI EUROPEAN ȘI AL CONSILIULUI
   din 29 aprilie 2004
   de modificare a Regulamentului (CE) nr. 2320/2002 de instituire a unor norme comune în domeniul siguranței aviației civile
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Regulamentul (CE) nr. 2320/2002 (3) stabilește norme comune armonizate în domeniul siguranței aviației civile.
            
         
               (2)
            
            
               Aplicarea Regulamentului (CE) nr. 2320/2002 a arătat că se impun modificări de natură tehnică. Aceste modificări nu au rolul de a schimba domeniul de aplicare a regulamentului menționat și nu aduc atingere în nici un fel siguranței pasagerilor aviației civile.
            
         
               (3)
            
            
               Regulamentul (CE) nr. 2320/2002 permite stabilirea unor niveluri diferite, dar adecvate, de siguranță la cele mai mici aeroporturi. Din motive de consecvență sunt permise aceleași niveluri adecvate de siguranță la ambele terminale de zbor.
            
         
               (4)
            
            
               Regulamentul nr. 2320/2002 trebuie modificat corespunzător,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2320/2002 se modifică după cum urmează:
   
               1.
            
            
               la articolul 2 se adaugă următoarea definiție:
               „(4)   «zonă delimitată» înseamnă o zonă care este separată de alte zone de siguranță cu acces restricționat din aeroport, prin controlul accesului.”;
            
         
               2.
            
            
               articolul 4 se modifică după cum urmează:
               
                           —
                        
                        
                           alineatul (3) se înlocuiește cu următorul text:
                           
                              „(3)   Autoritatea competentă a unui stat membru poate adopta, pe baza unei evaluări a riscului local și în cazul în care aplicarea măsurilor de siguranță specificate în anexă poate fi disproporționată sau când aceste măsuri nu pot fi puse în aplicare din rațiuni practice obiective, măsuri naționale de siguranță care să prevadă un nivel de protecție adecvat în aeroporturile:
                              
                                          (a)
                                       
                                       
                                          cu o medie anuală care nu depășește 2 zboruri comerciale pe zi sau
                                       
                                    
                                          (b)
                                       
                                       
                                          care nu sunt utilizate decât pentru zboruri ale aviației generale sau
                                       
                                    
                                          (c)
                                       
                                       
                                          a căror activitate comercială este limitată la aeronave cu o greutate maximă la decolare (MTOW) mai mică de 10 tone sau cu mai puțin de 20 de locuri,
                                       
                                    luând în considerare particularitățile unor astfel de aeroporturi mici.
                              Statele membre în cauză informează Comisia cu privire la aceste măsuri.”;
                           
                        
                     
                           —
                        
                        
                           se introduce următorul alineat:
                           
                              „(3a)   Alineatul (3) se adresează, în aceeași măsură și zonelor delimitate din aeroporturile:
                              
                                          (a)
                                       
                                       
                                          care nu sunt utilizate decât pentru zboruri de aviație generală sau
                                       
                                    
                                          (b)
                                       
                                       
                                          a căror activitate comercială este limitată la aeronave cu o greutate maximă la decolare (MTOW) mai mică de 10 tone sau cu mai puțin de 20 de locuri.
                                       
                                    Zonele delimitate sunt indicate în programul de siguranță al aeroportului.
                              Atunci când se efectuează un zbor cu plecare dintr-o zonă delimitată a aeroportului este necesar să fie informat sistematic aeroportul de destinație înainte de sosire.”;
                           
                        
                     
         
               3.
            
            
               la articolul 7 cuvintele „auditat”, „auditări”, „auditori” și „rapoarte de audit” se înlocuiesc cu „monitorizat”, „activități de monitorizare a conformității”, „persoane” și, respectiv, „rapoarte de monitorizare a conformității”;
            
         
               4.
            
            
               anexa se modifică după cum urmează:
               
                           —
                        
                        
                           la punctul 5.2 se adaugă alineatul următor:
                           
                                       „(3)
                                    
                                    
                                       Excepții
                                       Bagajele de cală ale persoanelor enumerate la punctul 4.1 alineatul (3) pot face obiectul procedurilor speciale de control sau pot fi exceptate.”;
                                    
                                 
                     
                           —
                        
                        
                           la punctul 7.3 alineatul (1) litera (b), ultima teză se înlocuiește cu următorul text:
                           „pentru a se obține, în mod rezonabil, o garanție că nu sunt incluse articolele interzise enumerate la punctele (iv) și (v) din apendice, cu excepția cazului în care au fost declarate și supuse în mod corespunzător aplicării măsurilor de siguranță în vigoare și”.
                        
                     
         Articolul 2
   Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasburg, 29 aprilie 2004.
      
         
            Pentru Parlamentul European
         
         
            Președintele
         
         P. COX
      
      
         
            Pentru Consiliu
         
         
            Președintele
         
         M. McDOWELL
      
   
   
      (1)  Aviz emis la 28 ianuarie 2004 (nepublicat încă în Jurnalul Oficial).
   
      (2)  Avizul Parlamentului European din 11 martie 2004 (nepublicat încă în Jurnalul Oficial) și Decizia Consiliului din 29 aprilie 2004.
   
      (3)  JO L 355, 30.12.2002, p. 1.